wickkiey/tamil-wikipedia-chunked huggingface dataset:
# வங்காள வரலாறு

## நவீன வங்காளம்

### பிரித்தானியர்களின் ஆட்சி

#### 1905 வங்காளப் பிரிவினை

பகுதியின் வரைபடம்]]  
1905ல் வைஸ்ராய் கர்சன் பிரபு, வங்காள மாகாணத்தை நிர்வாக வசதிக்காக, மேற்கு வங்காளம் மற்றும் கிழக்கு வங்காளம் மற்றும் அசாம் என இரண்டு மாகாணங்களாகப் வங்காளத்தை பிரிவினை செய்யப்பட்டது.  
புதிய மேற்கு வங்காள மாகாணத்தில் தற்கால மேற்கு வங்காளம், பிகார், ஜார்கண்ட் மற்றும் ஒடிசா மாநிலங்கள் இருந்தது. மேற்கு வங்காளத்தின் தலைநகராக கொல்கத்தா செயல்பட்டது.
புதிய கிழக்கு வங்காளம் மற்றும் அசாம் மாகாணத்தில் தற்கால வங்காளதேசம் மற்றும் அசாம் உள்ளிட்ட வடகிழக்கு இந்திய மாநிலங்களைக் கொண்டிருந்தது. கிழக்கு வங்காளத்தின் தலைநகரமாக டாக்கா நகரம் செயல்பட்டது. 1905 முதல் 1911 முடிய செயல்பட்ட இவ்விரண்டு வங்காளப் பிரிவினைக்கு மக்கள் நடுவில் கடும் எதிர்ப்பு கிளம்பியதல், புதிய வங்காள மாகாணங்களை கலைத்து விட்டு, 1912ல் வங்காள மொழி பேசும் பகுதிகளுடன் வங்காள மாகாணம் மீண்டும் நிறுவப்பட்டது. மேலும் தற்கால பிகார், ஜார்கண்ட் மற்றும் ஒடிசா பகுதிகளை இணைத்து பிகார் & ஒடிசா மாகாணம் நிறுவப்பட்டது பிரித்தானிய இந்தியாவின் தலைநகரம் கல்கத்தாவிலிருந்து 12 டிசம்பர் 1911 அன்று தில்லிக்கு மாற்றப்பட்டது.
# வங்காள வரலாறு

## நவீன வங்காளம்

### பிரித்தானியர்களின் ஆட்சி

#### வங்காள சட்டமன்றம் (1920–37)

மாண்டேகு-செம்ஸ்போர்டு சீர்திருத்தங்களின் படி, 1921ல் வங்காள மாகாணத்தில் 140 இந்திய உறுப்பினர்கள் கொண்ட சட்டமன்றம் அமைக்கப்பட்டது.  
இரண்டாம் உலகப் போரின் போது 1943 வங்காளப் பஞ்சத்தில் 30 இலட்சம் மக்கள் பட்டினியால் இறந்தனர்.
# வங்காள வரலாறு

## நவீன வங்காளம்

### வங்காள மறுமலர்ச்சி

கிபி 19 மற்றும் 20ம் நூற்றாண்டில், பிரித்தானிய இந்தியாவின் வங்காளத்தில் சமூகம், கல்வி, அரசியல், இலக்கியம், அறிவியல், சமயம் போன்ற துறைகளில் ஏற்பட்ட மறுமலர்ச்சியைக் குறிக்கும். வங்காள மறுமலர்ச்சிக்கு முக்கியப் பங்காற்றியவர்களில் இராசாராம் மோகன் ராய் (1775–1833), ஈஸ்வர சந்திர வித்யாசாகர் (1820 - 1891), பங்கிம் சந்திர சட்டர்ஜி (1838 – 1894), ஜகதீஷ் சந்திர போஸ் (1858 - 1937), சரத்சந்திர சட்டோபாத்யாயா (1876 – 1938), இரவீந்திரநாத் தாகூர் (1861–1941), விவேகானந்தர் (1863 - 1902), பக்திவேதாந்த சுவாமி பிரபுபாதா
ஆகியோர் குறிப்பிடத்தக்கவர்கள் ஆவர்.
# வங்காள வரலாறு

## நவீன வங்காளம்

### இந்திய விடுதலை இயக்கம்

வில் இந்திய தேசிய இராணுவம் அமைத்துப் போராடிய சுபாஷ் சந்திர போஸ்]]  
இந்திய விடுதலை இயக்கத்திற்கு, வங்காளம் மிகப்பெரிய அளவில் பங்கு வகித்தது. ஆயுதமேந்திய அனுசீலன் சமித்தி மற்றும் யுகாந்தர் புரட்சி அமைப்புகள், பிரித்தானிய ஆட்சியாளர்களுக்கு எதிராக புரட்சி செய்தது.  
இந்திய விடுதலைப் போராட்டத்தில் பங்கெடுத்த முக்கிய வங்காளத் தலைவர்கள் சித்தரஞ்சன் தாஸ், சுரேந்திரநாத் பானர்ஜி, நேதாஜி சுபாஷ் சந்திர போஸ், பிபின் சந்திர பால், குதிராம் போஸ், பூபேந்திரநாத் தத்தர், சூரியா சென், சரோஜினி நாயுடு, அரவிந்தர், ராஷ் பிஹாரி போஸ், ஜத்தீந்திர நாத் தாஸ் ஆகியோர் குறிப்பிடத்தக்கவர்கள் ஆவர்.
# வங்காள வரலாறு

## வங்காளப் பிரிவினை, 1905 மற்றும் 1947

யின் போது, கிழக்கு வங்காளம் மற்றும் அசாம் மாகாணம் மற்றும் ஒடிசாவுடன் கூடிய மேற்கு வங்காள மாகாணத்தின் வரைபடம்]]
# வங்காள வரலாறு

## வங்காளப் பிரிவினை, 1905 மற்றும் 1947

### முதல் வங்காளப் பிரிவினை

பிரித்தானிய இந்தியாவின் ஆட்சியில் இந்தியத் தலைமை ஆளுநர் கர்சன் பிரபு, 1905ல் வங்காளத்தின் கிழக்குப் பகுதியை கிழக்கு வங்காளம் மற்றும் அசாம் என்றும், வங்காளத்தின் மேற்குப் பகுதியை ஒடிசாவுடன் கூடிய மேற்கு வங்காளம் என இரண்டாகப் பிரித்தார். இப்பிரிவினையை மக்கள் வலுவுடன் எதிர்த்தனர். இதனால் 1905ல் பிரிக்கப்பட்ட வங்காள மொழி பேசும் பகுதிகள் மீண்டும் 1912ல் ஒன்றிணைக்கப்பட்டது.
# வங்காள வரலாறு

## வங்காளப் பிரிவினை, 1905 மற்றும் 1947

### இரண்டாம் வங்காளப் பிரிவினை

15 ஆகஸ்டு 1947ல் இந்திய விடுதலைக்குப் பின்னர் வங்காள மாகாணத்தை, இந்துக்கள் பெரும்பான்மை கொண்ட பகுதிகளை மேற்கு வங்காளம் என்றும், இசுலாமியர்கள் பெரும்பான்மை கொண்ட கிழக்கு வங்காளம் எனப் பிரிக்கப்பட்டது.
இதனால் கிழக்கு வங்காளத்தில் இருந்த இலட்சக்கணக்கான இந்துக்கள், உடைமைகளை இழந்து, மேற்கு வங்காளம் மற்றும் திரிபுரா மாநிலங்களில் அகதிகளாக குடியேறினர். அதே போன்று பிகார், மேற்கு வங்கப் பகுதியில் இருந்த இசுலாமியர்கள் கிழக்கு வங்காளத்தை நோக்கிச் சென்றனர். பாகிஸ்தானின் கிழக்கு வங்காளப் பகுதிக்கு, 1955ல் கிழக்கு பாகிஸ்தான் எனப் பெயரிடப்பட்டது.
# வங்காள வரலாறு

## வங்காளப் பிரிவினை, 1905 மற்றும் 1947

### தற்கால வங்காளம்

கிழக்கு வங்காளம் எனப்படும் கிழக்கு பாகிஸ்தான் மக்களுக்கு பாகிஸ்தான் அரசியலில் போதுமான அதிகாரம் வழங்கப்படாததாலும், உள்ளூர் வங்காள மொழிக்கு பதிலாக உருது மொழியை மக்கள் மீது திணிக்க முயன்றதாலும், பாகிஸ்தானிய ஆட்சியாளர்கள் மீது இசுலாமிய வங்காளிகள் மிகுந்த கோபத்துடன் இருந்தனர்.
1971ல் நடைபெற்ற வங்காளதேச விடுதலைப் போரில், வங்காள இசுலாமியர்கள் பெரும்பான்மையாக வாழும் கிழக்கு பாகிஸ்தான் பகுதி விடுதலை அடைந்தது. விடுதலை அடைந்த தங்கள் நாட்டிற்கு வங்காள தேசம் எனப்பெயரிட்டனர். சேக் முஜிபுர் ரகுமான் வங்காள தேசத்தின் முதல் குடியரசுத் தலைவர் ஆனார். தற்பொது சேக் முஜிபுர் ரகுமானின் மகள் சேக் அசீனா வங்காளதேசத்தின் பிரதம அமைச்சராக உள்ளார்.  
இந்தியப் பிரிவினைக்கு பின்னர் இந்தியாவின் மேற்கு வங்காள மாநிலத்தில், இந்திய தேசிய காங்கிரசு கட்சி ஆட்சி, சூன் 1977 முடிய ஆட்சி செய்தது. இந்தியப் பொதுவுடமைக் கட்சியின் கூட்டணி அரசு, சூன் 1977 முதல் 13 மே 2011 முடிய 34 ஆண்டுகள் தொடர்ந்து மேற்கு வங்காளத்தை ஆண்டது. பின்னர் மம்தா பானர்ஜி தலைமையிலான அகில இந்திய திரிணாமுல் காங்கிரசு, 20 மே 2011 முதல் தற்போது வரை தொடர்ந்து ஆட்சியில் உள்ளது.
# வங்காள வரலாறு

## இதனையும் காண்க

- வங்காள மாகாணம்
- வங்காளப் பிரிவினை
- கிழக்கு வங்காளம் மற்றும் அசாம்
- மேற்கு வங்காள வரலாறு
- வங்காளதேச வரலாறு
- மேற்கு வங்காளம்
- வங்காள தேசம்
# அம்பேத்கர் பல்கலைக்கழகம் தில்லி

**அம்பேத்கர் பல்கலைக்கழகம் தில்லி** (*Ambedkar University Delhi (அஃகுப்பெயர்:AUD)*; முந்தையப் பெயர்:*Bharat Ratna Dr. B. R. Ambedkar University*) என்பது, இந்தியத் தலைநகரான தில்லியில் உள்ளது. இப்பல்கலைக்கழகம், சிறப்புரிமைப் பெற்றுள்ள, இந்திய ஒன்றியப் பகுதிகளில் ஒன்றான தில்லிஅரசின் முழுநிதி உதவியால் உருவாக்கப்பட்டது. The University is now declared eligible to receive Central Government Assistance. 2008 ஆம் ஆண்டு ஆகத்து மாதம் செயற்படத் தொடங்கிய இந்தப் பல்கலைக்கழகம் துணைநிலையில்லாப் பல்கலைக்கழகம் ஆகும். இதன் முதன்மை நோக்கம் இளநிலை, முதுநிலைப் பட்டங்களையும், அது சார்ந்த கல்வியையும் வளர்த்தல் ஆகும். இப்பல்கலைக்கழகம் நடுவண் அரசின் உதவிகளைப் பெற தகுதிப் பெற்றிருப்பதாக அறிவிப்புச் செய்யப்பட்டது. தேசிய மதிப்பீடு மற்றும் தரச்சான்று அவையால், இப்பல்கலைக்கழகம், 'ஏ' ("A") தகுதித்தரம் பெற்றுள்ளதாக அறிவிக்கப்பட்டது.
# சிராவந்தி சாய்நாத்

**சிராவந்தி சாய்நாத்** (Shravanthi Sainath) ஓர் இந்திய நடிகை மற்றும் நடனம் ஆடுபவராவார். இவர் 2012 ஆம் ஆண்டு வெளியான பையின் வரலாறு என்ற ஆங்கிலத் திரைப்படத்தின் மூலம் பிரபலமானார். பின்னர் 2018 ஆம் ஆண்டு வெளியாக இருக்கின்ற துருவ நட்சத்திரம் திரைப்படத்தில் நடித்துள்ளார். இவர் சில பாலிவுட் திரைப்படங்களிலும் நடித்துள்ளார்
# சிராவந்தி சாய்நாத்

## வாழ்க்கை வரலாறு

சிராவந்தி சாய்நாத் சென்னையில் பிறந்தார். இவர் தன்னுடைய ஐந்து வயதில் நடனப் பள்ளிக்குச் சென்று நடனம் கற்றுக்கொண்டார். இவர் சனவரி 2014 அன்று இந்திய தொழிலதிபரான சமீர் பரத் ராம் என்பவரைத் திருமணம் செய்துக்கொண்டார்.
# நெடுசாலை நடராஜ சுவாமி கோயில்

**நெடுசாலை நடராஜ சுவாமி கோயில்** அல்லது **நடனசாலை நடராஜ சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், நெடுசாலை என்னும் ஊரில் அமைந்துள்ள சிவன் கோயிலாகும். இக்க்கோயில் உள்ள ஊரின் பெயரான நெடுசாலை என்பது நடனசாலை என்பதின் திரிபாக கருதப்படுகிறது.
# நெடுசாலை நடராஜ சுவாமி கோயில்

## கோயில் அமைப்பு

கோயிலானது மார்கண்டேய நதிக்கரையில் அமைந்துள்ளது. இக்கோயிலின் எதிரில் மார்கண்டேய நதி பாய்கிறது. மிகப்பழமையான இக்கோயிலில் பல கல்வெட்டுகள் காணப்படுகின்றன. இக்கோயில் ஐந்து நிலை இராசகோபுரத்துடன் உள்ளது. இராச கோபுரத்தையடுத்து மகாமண்டபம், அர்த்த மண்டபம், கருவறை போன்ற அமைப்புகளோடு அமைதியான அழகான கோயிலாக இது விளங்குகிறது. கோயில் கருவறையில் அழகான பெரிய லிங்க மூலவர் உள்ளார். கோயிலில் லிங்காயத்து முறைப்படி பூசைகள் நடக்கின்றன.
# நெடுசாலை நடராஜ சுவாமி கோயில்

## அமைவிடம்

கிருஷ்ணகிரி, ஒசூர் சாலையில் உள்ள குருபரபள்ளியில் இருந்து தீர்த்தம் செல்லும் சாலையில் 12 கி.மீ தொலைவில் நெடுசாலை என்ற கிராமத்தில் இக்கோயில் அமைந்துள்ளது.
# விரித்திசையன் வரைகலை

** விரித்திசையன் வரைகலை** (*Scalable Vector Graphics (SVG*) என்பது எக்ஸ்எம்எல் அடிப்படையிலான திசையன் வரைகலை ஆகும். இது ஈரளவு வெளி வரைகலைகளுக்காகவும், நகர்நிலைப் படங்களுக்காவும் உருவாக்கப் பட்டன. 1999 முதல் , உலகளாவிய வலைச் சேர்த்தியம் (W3C) என்ற அமைப்பு இதன் சீர்தரத்தை மேலாண்மைச் செய்கிறது.  
இவ்வகைக் கோப்புகளின் படங்களும், அவற்றின் இயல்புகளும், எக்ஸ்எம்எல் உரைக்கோப்புகளில் வரையறுக்கப் படுகின்றன. இதனால் இக்கோப்புகளில் தேடவும், உள்ளடக்கம் செய்யவும், படிவ நிரலாக்க மொழி, தரவுகளைச் சுருக்கியும் வைக்க முடியும். அதனால் இக்கோப்புகளை உரைத்தொகுப்பிகளிலும், அதைப்போலவே, வரைகலை மென்பொருள் மூலமும் திறந்து மாற்றத்தை ஏற்படுத்திக் கொள்ள முடியும்.  
பெரும்பாலான புதிய உலாவிகளான, பயர் பாக்சு, இண்டர்நெட் எக்சுபுளோரர், கூகிள் குரோம், ஒபேரா, சபாரி, இசுப்பார்ட்டன் (உலாவி) போன்றவைகள், இவ்வகைக் கோப்புகளை எளிதாகவும், விரைவாகவும், தடையின்றியும் படத்தை வழங்குகின்றன.  
விக்கிமீடியத்திட்டங்களில் பெரும்பாலான இவ்வகைக் கோப்புகள் ஒரு மொழியில் உருவாக்கப் பட்டு அது பன்மொழிகளுக்கு எளிதாக உரைத்தொகுப்பிகள் வழியே மாற்றப்படுகின்றன. மேலும், இவ்வகைக் கோப்புகளை உருவாக்க, இங்சுகேப்பு (Inkscape) என்ற கட்டற்ற மென்பொருள் பயன்பாட்டு அடிப்படையில் முதன்மைப் பெறுகிறது.
# புதுவை 4 (நெல்)

## வெளியீடு

இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 1989 ஆம் ஆண்டு, இந்த நெல் இரகத்தை வெளியிடப்பட்டதாக அறியப்படுகிறது.
# புதுவை 4 (நெல்)

## காலம்

மத்திய, மற்றும் நீண்டகால நெற்பயிர்களில் ஒன்றான இது, 145 - 150 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நீண்டகால நெற்பயிர்கள், சம்பா பட்டத்திற்கு (பருவத்திற்கு) ஏற்றதாக கூறப்படுகிறது.
# புதுவை 4 (நெல்)

## சாகுபடி

பாசன வசதியுள்ள பகுதிகளில் நன்கு வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.  
- இந்த நெல் இரகம், ஒரு எக்டேருக்கு 6200 கிலோவரை (6, 2 t/ha) மகசூல் தரக்கூடியது.
- பழுப்பு தத்துப்பூச்சி மற்றும் இலைசுருட்டுப்புழு போன்றவற்றை எதிர்த்து வளரும் தன்மையுடையது .
- நடுத்தர வெள்ளை நிற அரிசியைக்கொண்ட நெல் இரகமாகும்.
# ஒசூர் வன உயிரியல் சரணாலயம்

**ஒசூர் வன உயிரியல் சரணாலயம் ** என்பது தமிழ்நாட்டின், கிருஷ்ணகிரி மாவட்டம், ஒசூர் காடுகளில் உள்ள வன உயிரினங்களைப் பாதுகாக்க அமைக்கப்பட்ட ஒரு உயிரியல் சரணாலயமாகும்.
# ஒசூர் வன உயிரியல் சரணாலயம்

## வரலாறு

ஒசூர் வனக்கோட்டத்தில் பல்வேறு வன விலங்குகள் வாழ்கின்றன. இவற்றைப் பாதுகாக்கும் வகையில் ஒசூர் வனக்கோட்டத்தில் உயிரியல் சரணாலயம் அமைக்கவேண்டுமென்று சமூக ஆர்வலர்கள் கோரிக்கை விடுத்து வந்தனர். இதன்படி 2014 ஆம் ஆண்டு ஒசூர் வன உயிரியல் சரணாலயம் உருவாக்குவது குறித்த அறிவிப்பு வெளியிடப்பட்டு, அதற்கான பணிகள் நடந்தன. அதன்படி ஒசூர் வனக்கோட்டத்தில் இருந்த மொத்தம் 1,50,000 ஹெக்டேர் பரப்பில், ஏறக்குறைய 47,000 ஹெக்டேர் வனப்பரப்பு தனியாக பிரிக்கப்பட்டு 2018 ஆம் ஆண்டு கிருட்டிணகிரி வனக்கோட்டமாக மாற்றப்பட்டது. மீதமுள்ள 1,03,000 ஹெக்டேர் பரப்பளவில் 50433 ஒசூர் வன உயிரியல் சரணாலயம் உருவாக்கபட்டுள்ளது. இந்த வன உயிரியல் சரணாலயமானது ஒரு குறிப்பிட்ட விலங்குகளுக்கு மட்டுமல்லாமல் அனைத்து வன விலங்குகளுக்குமான ஒரு சரணாலயமாக ஏற்படுத்தப்பட்டுள்ளது.
# ஒசூர் வன உயிரியல் சரணாலயம்

## இடம்பெறும் பகுதிகள்

இந்த உயிரியல் சரணாலமானது தேன்கனிக்கோட்டை, ஒசூர், அஞ்செட்டி, ஜவலகிரி ஆகிய நான்கு வனச்சரகங்களில் உள்ள 24 காப்புக்காடுகளைக் கொண்டுள்ளது.
# ஒசூர் வன உயிரியல் சரணாலயம்

## விலங்குகள்

இந்த சரணாலயத்தில் 200 முதல் 250வரையிலான யானைகள் வசித்துவருகின்றன. மேலும் சிறுத்தை, கரடி, மான், காட்டெருமை, முயல், மயில், காட்டுப்பன்றி, நரி, சாம்பல் நிற அணில், மலைப்பாம்பு, குரங்கு உள்ளிட்ட பல்வேறு வன விலங்குகள் வாழ்கின்றன. குறிப்பாக அஞ்செட்டி மற்றும் உரிகம் காப்புக்காடுகளில் சாதாரண அணிலைவிட உருவத்தில் பெரியதான சாம்பல் சிற அணில்கள் மிகுதியாக காணப்படுகின்றன. இந்த சரணாலயத்தில் மான்களில் புள்ளி மான், சாம்பல்நிற மான் உள்ளிட்ட நான்குவகை மானினங்கள் உள்ளன. மேலும் பலவகையான பட்டாம்பூச்சிகளும் உள்ளன.
# ஒசூர் வன உயிரியல் சரணாலயம்

## பாதுகாப்பு

இந்த சரணாலயத்தில் வன விலங்குகளைப் பாதுகாக்கும் வகையில் 20க்கும் மேற்பட்ட வேட்டைத் தடுப்பு முகாம்கள் அமைக்கப்பட்டுள்ளன. இந்த முகாம்களில் 40 முதல் 50வரையிலான காவலர்கள் விலங்குகளைப் பாதுகாக்கும் பணியில் ஈடுபட்டு வருகின்றனர்.
# ஒசூர் வன உயிரியல் சரணாலயம்

## இதையும் காண்க

- கிருட்டிணகிரி மாவட்ட வனவளம்
# குஜராத் சுல்தானகம்

முற்றுகையின் போது, போர்த்துகேய இந்தியாவின் படைகளால், 1567ல் குஜராத் சுல்தான் பகதூர் கொல்லப்படுதல்]]  
**குஜராத் சுல்தானகம்** (**Gujarat Sultanate**) தற்கால இந்தியாவின் குஜராத் மாநிலப் பகுதிகளை, கிபி 1407 முதல் 1573 முடிய ஆண்ட இசுலாமிய முடியாட்சி ஆகும்.
# குஜராத் சுல்தானகம்

## வரலாறு

தில்லி சுல்தானகத்தை ஆண்ட முகமது ஷா துக்ளக் என்பவர், கிபி 1391ல் பதான் நகரத்தை தலைமையிடமாகக் அவரது வாரிசான இரண்டாம் முகமது ஷா, குஜராத்தின் இராசபுத்திர சிற்றரசர்களை அடக்கினார். சுல்தான் மகமது பேக்டா ஆட்சியில் குஜராத் சுல்தானகம் செழிப்புடன் விளங்கியது.  
இராசபுத்திரர்களை அடக்கி, தியூ கடற்கரையில் கப்பற்கடையை நிறுவினார். 1509ல் போர்த்துகேயர்கள், தியூ போரில், தியூவை குஜ்ராத் சுல்தான்களிடமிருந்து கைப்பற்றினர். 1526ல் குஜராத் சுல்தான் சிக்கந்தர் ஷா கொல்லப்பட்டதிலிருந்து, குஜராத் சுல்தானகம் வீழ்ச்சி கண்டது. 1535ல் முகலாயப் பேரரசர் உமாயூன் குஜராத் சுல்தானகத்தின் பெரும்பகுதிகளைக் கைப்பற்றினார்.  
பின்னர் 1537ல் குஜராத் சுல்தான் *பகதூர் ஷா*, போர்த்துகேயர்களால் கொல்லப்பட்டார்.  
முகலாயப் பேரரசர் அக்பர், *மூன்றாம் முசாபர் ஷா* ஆட்சியின் போது, 1573ல் குஜ்ராத் சுல்தானகத்தை வென்று, முகலாயப் பேரரசில் இணைத்ததுடன் குஜராத் சுல்தானகத்தின் ஆட்சி முடிவுற்றது.
# குஜராத் சுல்தானகம்

## ஆட்சியாளர்கள்

1. ஜாபர் கான் எனும் முதலாம் முசாபர் ஷா 1391 - 1411
1. முதலாம் அகமது ஷா 1411 - 1443
1. இரண்டாம் முகமது ஷா 1443 - 1451
1. இரண்டாம் அகமது ஷா 1451 - 1458
1. முதலாம் முகமது ஷா எனும் முகமது பேக்டா 1458 - 1511
1. இரண்டாம் முசாபர் ஷா 1511 - 1526
1. பகதூர் ஷா 1526 - 1537
1. மூன்றாம் முகமது ஷா 1537 - 1554
1. மூன்றாம் அகமத் ஷா 1554 - 1561
1. மூன்றாம் முசாபர் ஷா 1561 - 1573
# குஜராத் சுல்தானகம்

## இதனையும் காண்க

- அயோத்தி நவாப்
- ஆற்காடு நவாப்
- தக்காண சுல்தானகங்கள்
- குஜராத் சுல்தானகம்
- ஜூனாகத் அரசு
- வங்காள நவாபுகள்
- ஹைதராபாத் நிஜாம்
# ஐசோபுரோப்பைல் பால்மிடேட்டு

**ஐசோபுரோப்பைல் பால்மிடேட்டு** *(isopropyl palmitate)* என்பது C<sub>19</sub>H<sub>38</sub>O<sub>2</sub> என்ற வாய்ப்பாட்டைக் கொண்ட கரிம வேதியியல் சேர்மம் ஆகும். ஐசோபுரோப்பைல் ஆல்ககால் மற்றும் பால்மிட்டிக் அமிலம் ஆகியவற்றின் எசுத்தர் ஐசோபுரோப்பைல் பால்மிடேட்டு ஆகும் . இச்சேர்மத்தினுடைய அமைப்பு வாய்ப்பாடு CH3(CH2)14COOCH(CH3)2 என எழுதப்படுகிறது. தோலை மிருதுவாக்கவும், ஈரமாக்கவும், தடிப்பாக்கவும், இயக்கமற்றிருத்தலுக்கு எதிராகவும் இருக்கச் செய்யும் முகவராகவும் ஐசோபுரோப்பைல் பால்மிடேட்டு பயன்படுகிறது .
# புதுவை 5 (நெல்)

## வெளியீடு

இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 1994 ஆம் ஆண்டு, இந்த நெல் இரகத்தை வெளியிடப்பட்டதாக அறியப்படுகிறது.
# புதுவை 5 (நெல்)

## காலம்

குறுகியகால நெற்பயிர்களில் ஒன்றான இது, 100 - 105 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுகியகால நெற்பயிர்கள், சொர்ணவாரி பட்டத்திற்கு (பருவத்திற்கு) ஏற்றதாக கூறப்படுகிறது.
# புதுவை 5 (நெல்)

## சாகுபடி

பாசன வசதியுள்ள பகுதிகளில் நன்கு வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.  
- இந்த நெல் இரகம், ஒரு எக்டேருக்கு 6000 கிலோவரை (6, 0 t/ha) மகசூல் தரக்கூடியது.
- நீண்ட மெல்லிய, வெள்ளை அரிசியைக்கொண்ட நெல் இரகமாகும்.
# கும்பகோணம் வள்ளலார் கல்வி அறநிலையம்

**வள்ளலார் கல்வி அறநிலையம் ** எனபது தமிழ்நாட்டின், தஞ்சாவூர் மாவட்டம், கும்பகோணத்தில் ஆதரவு அற்றவர்களுக்காக செயல்படும் ஒரு மேல்நிலைப் பள்ளியாகும்.
# கும்பகோணம் வள்ளலார் கல்வி அறநிலையம்

## வரலாறு

1951ஆம் ஆண்டு கும்பகோணத்தில் ராமதாஸ் அண்ணா, பிச்சைமுத்து என்கிற நெய்க்கார அண்ணா மற்றும் அவரது நண்பர்களால் கும்பகோணம் சக்கரப் படித்துறையில் ஸ்ரீசண்முகானந்தா ஆசிரமம் என்ற ஆசிரமம் தொடங்கப்பட்டது. அதில் தாய் அல்லது தந்தை இல்லாத ஆதரவற்ற மாணவர்களுக்கு அடைக்கலம் கொடுக்கப்பட்டது. மாணவர்களின் எண்ணிக்கை அதிகரித்ததால், 1954இல் கும்பகோணம் கொட்டையூர் காவிரி ஆற்றின் கரைக்கு ஆசிரமம் இடம் மாறியது. இதன்பிறகு ராமதாசும் அவரது நன்பர்களும் சேர்ந்து ஆசிரமத்தில் தங்கியுள்ள மாணவர்களுக்கு கல்வி போதிப்பதற்காக வள்ளலார் கல்வி நிலையம் என்ற பாடசாலை தொடங்கினர். துவக்கக் கல்வியுடன் தொடங்கப்பட்ட இந்த கல்வி நிலையம், பின்னர் மேல்நிலைப் பள்ளியாக தரம் உயர்ந்தது. 2018 ஆண்டு காலகட்டத்தில் இங்கு 3,810 மாணவ, மாணவிகள் படித்துவருகின்றனர். இந்த ஆசிரமத்தில் படித்த பலர், பின்னர் இதே பள்ளியில் ஆசிரியராகப் பணியாற்றி வருகின்றனர்.
# மீத்தைல் பெண்டேனோயேட்டு

**மெத்தில் பென்டேனோயேட்டு** *(Methyl pentanoate)* என்பது C<sub>6</sub>H<sub>12</sub>O<sub>2</sub> என்ற வாய்ப்பாட்டைக் கொண்ட கரிம வேதியியல் சேர்மம் ஆகும். இச்சேர்மத்தை பொதுவாக மெத்தில் வேலரேட்டு என்ற பெயரால் அழைக்கிறார்கள். இது பென்டேனாயிக் அமிலத்தினுடைய மெத்தில் எசுத்தராகும். பழத்தின் சுவை மணத்தைக் கொண்டுள்ளது.  
மெத்தில் பென்டேனோயேட்டை நறுமணப் பொருட்களிலும் அழகு பராமரிப்பிலும், சோப்பு மற்றும் சலவைத் தொழிலில் வெளுப்பியாகவும் 0.1 – 1% அளவுகளில் பயன்படுத்தப்படுகிறது.  
99.5% தூய்மையான மெத்தில் பென்டேனோயேட்டு நெகிழிகள் தயாரிப்பில் நெகிழியாக்கியாக பயன்படுத்தப்படுகிறது.
# மீத்தைல் பெண்டேனோயேட்டு

## இதையும் காண்க

- எத்தில் பென்டேனோயேட்டு
# பாவியூர்

**பாவியூர்** என்பது நீலகிரி மாவட்டம் கோத்தகிரி வட்டத்தில் அமைந்துள்ள ஒரு மலைக் கிராமமாகும். பாவியூர் என்ற பெயரில் உள்ள *பாவி* என்ற சொல்லுக்கு குறும்பா மொழியில் கிணறு என்று பொருள்.  
பாவியூரானது கோத்தகிரியில் இருந்து 15 கிலோமீட்டர் தொலைவில் உள்ள கீழ்கோத்தகிரியில் இருந்து, கரிக்கையூர் செல்லும் வழியில் பத்தாவது கிலோமீட்டரில் உள்ள கொண்டை ஊசி வளைவில் இருந்து பிரிந்து செல்லும் பாதையில் மூன்று கிலோமீட்டரில் உள்ளது. இக்கிராமத்தில் மொத்தம் 130 ஆதிவாசிக் குடும்பங்கள் வசித்து வருகின்றன. இங்கு ஐந்தாம் வகுப்பு வரையிலான ஆரம்பப்பள்ளி இருக்கிறது. மேற்கொண்டு படிக்க, கீழ் கோத்தகிரிக்கோ, மேல் கோத்தகிரிக்கோ செல்லவேண்டும். இவ்வூர் மக்கள் காய்கறித் தோட்டம் பராமரிப்பது, தேனீ வளர்ப்பது, அருகில் உள்ள தேயிலைத் தோட்டங்களுக்கு வேலைக்குப் போவது ஆகிய வேலைகளில் ஈடுபடுகின்றனர்.
# ஆர். தியாகராஜன்

**ஆர். தியாகராஜன்** (*R. Thyagarajan*) ஓர் தொழிலதிபரும், சென்னையைச் சேர்ந்த நிதிச் சேவை நிறுவனமான ஸ்ரீராம் குழுமத்தின் நிறுவனருமாவார். வர்த்தக மற்றும் தொழில்துறை துறையில் இவரது பங்களிப்பிற்காக 2013ஆம் ஆண்டில் இந்தியாவின் மூன்றாவது மிக உயர்ந்த குடிமை விருதான பத்ம பூசண் விருது இவருக்கு வழங்கப்பட்டது.
# ஆர். தியாகராஜன்

## தொழில்

இவர், இந்தியப் புள்ளியியல் கழகத்தில் கணிதத்தில் முதுகலை பட்டமும், கணித புள்ளிவிவரத்தில் முதுகலை பட்டமும் பெற்றவர். 1961ஆம் ஆண்டில், ஒரு பொது காப்பீட்டு நிறுவனமான "நியூ இந்தியா அஷ்யூரன்ஸ் கோ லிமிடெட்" நிறுவனத்தில் பயிற்சி அதிகாரியாக தனது வாழ்க்கையைத் தொடங்கினார். 1974 ஆம் ஆண்டில், தனது நண்பர்களுடன் ஒரு வணிக நிதி நிறுவனத்தைத் தொடங்க ஸ்ரீராம் சிட்ஸை ( சீட்டுக் கட்டுதல் ) அமைத்தார். காலப்போக்கில், வணிகம், இந்திய ரூபாய் 60,000 கோடி நிறுவனமாக உருவெடுத்தது. இவர் "லைஃப் செல் இன்டர்நேஷனலின்" தலைவராகவும் அதன் துணைத் தலைவராகவும் பணியாற்றுகிறார். "டி.வி.எஸ் கேபிடல் ஃபண்ட்ஸ் பிரைவேட் லிமிடெட்"டின் இயக்குநராகவும் பணியாற்றுகிறார். பிலிப்பீன்சின் ஆசிய காப்பீட்டு நிறுவனம், சிங்கப்பூர், கோலாலம்பூரில் உள்ள காப்பீட்டு நிறுவனங்களுக்கு விருந்தினர் உறுப்பினராகவும் இருந்தார்.
# திரு. வி. க. சாலை

**திரு. வி. க. சாலை** (general parts road) என்பது தமிழ்நாட்டின், சென்னையில் உள்ள ஒரு சாலையாகும். இது முன்பு ஜெனரல் பாட்டர்ஸ் சாலை என அழைக்கப்பட்டது. இந்த சாலை அண்ணா சாலையிலிருந்து பிரிந்து சென்னை எல்.ஐ.சி.க்குப் பின்புறம் செல்கிறது. இந்த சாலையில் வாகன உதிரிப் பாகங்கள் விற்பனை செய்யும் சிறு வணிகர்களின் கடைகள் கொண்ட இடமாக இருந்ததால் இது ஜெனரல் பாட்டர்ஸ் சாலை என அழைக்கப்பட்டது.  
இந்த சாலையில் ஜெயப்பிரதா தியேட்டர், மெலோடி தியேட்டர் போன்ற திரையரங்குகள் இருந்தன. தமிழக காங்கிரஸ் அலுவலகமான சத்தியமூர்த்தி பவன் இந்தச் சாலையில்தான் உள்ளது. அண்ணா சாலையில் இருந்து திருவிக சாலை தொடங்கும் இடத்தில் புகாரி ஓட்டல் போன்ற சென்னையின் பாரம்பரியமிக்க உணவகங்கள் உள்ளன. இந்தச் சாலை முடியும் இடத்தில் எக்ஸ்பிரஸ் அவென்யு வணிகக்கூடம் உள்ளது.
# இந்திய அரசியலமைப்புத் திருத்தச் சட்டம்

**இந்திய அரசியலமைப்புச் சட்டம் திருத்தும் (Amendment) முறை** பிரிவு 368 இல் கூறப்பட்டுள்ளது. காலத்திற்கேற்ப அரசியலமைப்பை மாற்றி அதனை உயிரோட்டமுள்ள சட்டமாக அமைய இப்பிரிவு வகை செய்கிறது.
# இந்திய அரசியலமைப்புத் திருத்தச் சட்டம்

## அறிமுகம்

இந்திய அரசியலமைப்புச் சட்டத்தை திருத்துவது குறித்த வழிமுறைகள் பிாிவு 368-இல் குறிப்பிடப்பட்டுள்ளது. எதிா்காலத்தில் புதிதாக வரும் சவால்களை எதிா்கொள்ளும் வகையில் அரசியலமைப்புச் சட்டம் அமைய வேண்டும். இதற்கு ஏதுவாக அரசியலமைப்புச் சட்டத்தின் இப்பிாிவு தேவைப்படும் பொழுது தேவைப்படும் வண்ணம் திருத்தியமைக்க வழிசெய்கிறது.
இந்திய அரசியலமைப்புச் சட்டம்
எதிா்காலத்தில் என்ன என்ன இடையூறுகள்வரும் என்று அனைத்தையும் எதிா்பாா்த்து அரசியலமைப்புச் சட்டத்தை வடிவமைப்பது இயலாத காாியம் ஆதலால் அரசியலமைப்புச் சட்டத்தை திருத்துவதற்குறிய வழிமுறை முக்கியத்தை அடைகிறது. அரசியலமைப்புச் சட்டம் ஒரு நாட்டின் அரசிற்கு முதுகெலும்பைப் போன்றது. இதை எளிதில் மாற்ற முடியுமென்றால் நாட்டின் உறுதித்தன்மையை இழக்கநோிடும். அதுபோலவே அரசியலமைப்புச் சட்டத்தை திருத்துவது இயலாது என்ற நிலையும் இயற்கைக்கு பொருத்தமல்ல. மாறிவரும் சூழ்னிலைகளுக்கேற்ப அவைகளை எதிர் கொள்ளும் வகையில் இச்சட்டம் அமைய வேண்டும். ஆதலால் மாற்றவேமுடியாது அல்லது சுலபமாக மாற்றிவிடலாம் என்ற இரண்டுக்கும் இடைப்பட்ட நிலையில் திருத்தும் முறை அமையவேண்டும். எளிதில் திருத்த இயலாததாகவும் ஒருசில கட்டுப்பாடுகளுடனும் திருத்த வழிசெய்வதாகவும் இருக்க வேண்டும். இதனடிப்படையில்தான் பிாிவு 368 வடிவமைக்கப்பட்டுள்ளது
# இந்திய அரசியலமைப்புத் திருத்தச் சட்டம்

## இந்திய அரசியலமைப்பு சட்டத்தைத் திருத்துவதற்கான வழிமுறைகள்

அரசியலமையை திருத்துவதற்கான வழிமுறைபற்றிக் கூறும் பிாிவுகள் மூன்று வகையில் அடங்கும்
1. எளிய பெரும்பான்மை பலத்தினால் திருத்தம் (பிாிவு 368 (2) (Simple majority): அரசியலமைப்புச் சட்டத்தின் பிாிவுகள் 4,5,6, 239-ஆ 312 ஆகியவை பாரளுமன்றத்தின் எளிய பெரும்பான்மையினால் திருத்திவிட முடியும். இவைகளை பிாிவு 368-இல் கூறிய நடைமுறை கட்டுப்படுத்தாது
1. தனிப்பெரும்பான்மை:ஒருசில பிாிவுகளைத் திருத்த சட்டமுன்வடிவு பாரளுமன்றத்தின் இருஅவைகளில் ஏதாவது ஒன்றில் கொண்டுவரப்பட வேண்டும். இந்த சட்ட முன்வடிவு ஒவ்வொரு அவையிலும் மொத்த உறுப்பினா்களில் மூன்றில் இரண்டு பங்கிற்கு குறையாத உறுப்பினா்களால் ஏற்றுக்கொள்ளப்பட்டு நிறைவேற்றப்படவேண்டும். பிறகு இந்திய குடியரசுத் தலைவாின் ஒப்புதல் பெறவேண்டும். அதன்பின் திருத்தங்கள் மேற்கொள்ளப்படும்
1. தனிப்பெரும்பான்மை பலம் மற்றும் மாநிலங்களின் ஒப்புதல் (Special majority and ratification by States):பிாிவு 368 (2) ன் படி நிபந்தனையில் குறிப்பிடப்பட்டுள்ள பிாிவுகளையும் அட்டவணைகளையும் திருத்துவதற்கு பாரளுமன்றத்தின் இருஅவைகளிலும், மொத்த உறுப்பினா்களில் மூன்றில் இரண்டு பங்கு உறுப்பினா்கள் ஒப்புதலுடன், மாநில சட்டமன்றத்தின் ஒப்புதலும் பெறவேண்டும். இந்தியாவிலுள்ள மாநிலங்களின் பாதிக்கு குறையாத மாநில சட்டமன்றங்களின் ஒப்புதலைப் பெற்றபின் இந்திய குடியரசுத்தலைவாின் ஒப்புதல் பெறவேண்டும். அதன்பின் திருத்தங்கள் அமுலுக்கு வரும். பின்வரும் பிாிவுகளுக்கு இம்முறை பொருந்தும்
- குடியரசுத்தலைவா் தோ்தல் - பிாிவு 54, 52
- மத்திய மாநில அரசின் நிா்வாக அதிகாரத்தின் நீட்டிப்பு - பிாிவு 73, 162
- உச்ச நீதிமன்றம் உயா்நீதிமன்றம் பிாிவு 124 முதல் 147 வரை பிாிவு 214 முதல் 231 வரை, 241
- மத்திய மாநில அதிகாரங்கள் - பிாிவு 245 முதல் 255 வரை
- ஏழாவது அட்டவணை
- நான்காவது அட்டவணை
- அரசியலமைப்பு திருத்தும்முறை பிாிவு 368
# பாளேகுளி அனுமந்தராய சுவாமி கோயில்

**பாளேகுளி அனுமந்தராய சுவாமி கோயில்** தமிழ்நாட்டில் கிருஷ்ணகிரி மாவட்டம், பாளேகுளி என்னும் ஊரில் அமைந்துள்ள அனுமன் கோயிலாகும்.
# பாளேகுளி அனுமந்தராய சுவாமி கோயில்

## கோயில் அமைப்பு

இக்கோயிலானது பெரியமலை எனப்படும் இயற்கை எழில்சூழ்ந்த மலையின் அடிவாரத்தில் உள்ளது. இந்த மலையின் உச்சியில் பெருமாள் கோயில் உள்ளது. இந்த மலைக் கோயிலுக்கு செல்லும் வழியின் துவக்கத்தில் இக்கோயில் அமைந்துள்ளது. இங்கு அனுமந்தராயர் சந்நிதியுடன், விநாயகர் சந்நிதி. பெருமாள் சந்நிதி போன்றவை அமைந்துள்ளன. இத்தல விருட்சமாக துளசி உள்ளது. மலைச் சுணைகளில் இருந்து வரும் நீரானது கோயில் குளத்தின் ஆதாரமாகவும், தீர்த்தமாகவும் உள்ளது.
# பாளேகுளி அனுமந்தராய சுவாமி கோயில்

## பூசைகள்

இக்கோயிலில் சனிக்கிழமைகளில் சிறப்பு பூசைகள் நடக்கின்றன. புரட்டாசி சனிக்கிழமை முக்கிய திருவிழாவாக நடைபெறுகிறது.
# சிராவ்யா

**சிராவ்யா** (*Shravya*) ஒரு தென்னிந்தியத் திரைப்பட நடிகை ஆவார். இவர் தெலுங்கு, தமிழ்த் திரைப்படங்களில் நடித்து வருகிறார். குழந்தை நடிகையாக நடிக்க ஆரம்பித்த சிராவ்யா *லவ் யூ பங்காராம்* (2014), *வெள்ளிக்கிழமை 13ஆம் தேதி* (2016) ஆகிய திரைப்படங்களில் கதாநாயகியாக நடித்தார்.
# சிராவ்யா

## நடித்த திரைப்படங்கள்

| **ஆண்டு** | **திரைப்படம்** | **பாத்திரம்** | **மொழி** | **குறிப்புகள்** |
| --- | --- | --- | --- | --- |
| 2002 | *சந்தாதே சந்ததி* | தெலுங்கு | குழந்தை நடிகை |  |
| 2004 | *ஆரியா* | தெலுங்கு | குழந்தை நடிகை |  |
| 2014 | *லவ் யூ பங்காராம்* | மீனாட்சி | தெலுங்கு |  |
| 2015 | *கை ராஜா கை* | தெலுங்கு |  |  |
| 2016 | *வெள்ளிக்கிழமை 13ஆம் தேதி* | ராசாத்தி | தமிழ் |  |
| *பாகிரி* | மது | தமிழ் |  |  |
| *நந்தினி நர்சிங் ஹோம்* | தெலுங்கு |  |  |  |
| 2017 | *விளையாட்டு ஆரம்பம்* | Tamil |  |  |
# குடிசெட்லு பிரசன்ன திம்மராய சுவாமி கோயில்

**குடிசெட்லு பிரசன்ன திம்மராய சுவாமி கோயில்** தமிழ்நாட்டில் கிருஷ்ணகிரி மாவட்டம், குடிசெட்லு என்னும் ஊரில் அமைந்துள்ள பெருமாள் கோயிலாகும்.
# குடிசெட்லு பிரசன்ன திம்மராய சுவாமி கோயில்

## வரலாறு

இக்கோயில் பதினாறாம் நூற்றாண்டைச் சேர்ந்தத பாலேகார் என்ற மன்னரால் கட்டப்பட்டதாக கருதப்படுகிறது.
# குடிசெட்லு பிரசன்ன திம்மராய சுவாமி கோயில்

## கோயில் அமைப்பு

இக்கோயிலின் முன்புறம் புஷ்கரணி தீர்த்தம் என்ற திருக்குளம் உள்ளது. கோயிலின் முகப்பில் ஐந்துநிலை இராசகோபுரம் உள்ளது. இராசகோபுரத்தின் எதிரில் வீர ஆஞ்சனேயர் சந்நிதி அமைந்துள்ளது. கருட கம்பத்தையும், துவஜஸ்தம்பத்தையும் கடந்து உள்ளே சென்றால், கருவறையில் நின்ற கோலத்தில் திம்மராயர் திருமகள், மண்மகளுடன் உள்ளார். இவருக்கு நேரெதிரில் கருடாழ்வார் சேவை சாதித்தபடி உள்ளார். கருவறையின் இடதுபுறம் தும்பிக்கை ஆழ்வார் எனப்படும் பிள்ளையாரின் சந்நிதி உள்ளது. பக்தர்கள் அமைதியாக தியானிக்க இங்கு தியான மண்டபம் உள்ளது.
# குடிசெட்லு பிரசன்ன திம்மராய சுவாமி கோயில்

## விழாக்கள்

இக்கோயிலில் ஒவ்வொரு ஆண்டும் பெப்ரவரி மாதம் பௌர்ணமியன்று திருவிழா நடத்தப்படுகிறது. பௌர்ணமிக்கு முன்பின் என மொத்தம் ஒன்பது நாட்கள் விழா நடக்கிறது. அப்போது திருமண உற்சவம், கருடசேவை, தேர்த் திருவிழா பல்லக்கு உற்சவம் போன்றவை நடத்தப்படுகின்றன.
# குடிசெட்லு பிரசன்ன திம்மராய சுவாமி கோயில்

## அமைவிடம்

ஒசூரில் இருந்து பாகலூர் சென்று அங்கிருந்து பேரிகை செல்லும் வழியில் குடிசெட்லு என்ற சிற்றூரில் இக்கோயில் அமைந்துள்ளது. இது ஒசூரில் இருந்து 16 கிலோமீட்டர் தொலைவில் உள்ளது.
# கவிசென்றாய பெருமாள் கோயில்

**கவிசென்றாய பெருமாள் கோயில்** என்பது தமிழ்நாட்டில் கிருஷ்ணகிரி மாவட்டம், எர்ரஅள்ளி என்ற சிற்றூரில் அமைந்துள்ள ஒரு பெருமாள் கோயிலாகும்.
# கவிசென்றாய பெருமாள் கோயில்

## கோயில் அமைப்பு

இக்கோயிலானது இயற்கையாக அமைந்த ஒரு குகையில் அமைந்துள்ளது. இதனாலேயே கவி என்ற முனொட்டு இறைவனின் பெயரின் முன்பு உள்ளது (இம்மாவட்ட வட்டாரவழக்கில் குகையை கவி என்பர்). குகையில் உள்ள சுயம்பு திருமேனிக்கு தற்காலத்தில் பெரிய அளவில் கோயில் அமைக்கப்பட்டுள்ளது. கருவறையைச் சுற்றி மண்டபம் அமைக்கப்பட்டுள்ளது. கருவறைக்கு முன்னதாக விநாயகர் அமைந்துள்ளார். கருவறையில் அருவுருவமான சுயம்பு திருமேனியின் பின்புறம் சென்றாய பெருமாளின் சிலை பிரதிட்டைச் செய்யப்பட்டுள்ளது.
# கவிசென்றாய பெருமாள் கோயில்

## வழிபாடு

சனிக்கிழமைகளில் சிறப்பு வழிபாடு நடத்தப்படுகிறது. குறிப்பாக புரட்டாசி மாத சனிக்கிழமைகளில் மிகச்சிறப்பாக வழிபாடு நடத்தப்படுகிறது. மேலும் வைகுண்ட ஏகாதசியன்று மிக விமரிசையாக வழிபாடு நடத்தப்படுகிறது.
# கவிசென்றாய பெருமாள் கோயில்

## அமைவிடம்

கிருஷ்ணகிரியில் இருந்து 18 கி.மீ தொலைவில் எர்ரஅள்ளி உள்ளது. கிருஷ்ணகிரி மற்றும் காவேரிப்பட்டணத்தில் இருந்து பேருந்து வசதி உள்ளது.
# இலிசா ஆர்வே சுமித்

**இலிசா ஆர்வே சுமித்** *(Lisa Harvey-Smith)* ஒரு வானியற்பியலாளர் ஆவார். இவர் ஆத்திரேலியாவில் சிட்னியில் உள்ள CSIRO இல் பணிபுரிகிறார் இவரது ஆராய்ச்சி ஆர்வங்கள் சகிஅ அணியின் உருவாக்கமும் படிமலர்ச்சி, அண்டக் காந்தவியல், விண்மீன் பெருவெடிப்பு எச்சங்கள், உடுக்கணவெளி ஊடகம், உயரெடை விண்மீன் உருவாக்கமும் வானியற்பியல் நுண்ணலைக் கதிர்கள், ஆகியவற்றில் அமைந்துள்ளது.  
ஆர்வே சுமித் ஆத்திரேலியத் தேசியத் தொலைநோக்கி ஏந்து அறிவியல் திட்டத்தின் ஆராய்ச்சிக்குழுவின் தலைவர் ஆவார். இவர் முன்பு ஆத்திரேலிய சகீ அணியின் தடங்காண் தொலைநோக்கி திட்ட அறிவியலாளராக இருந்தார். அப்போது தொடக்கநிலை அறிவியல் திட்டத்துக்குத் தலைமை தாங்கி சகிமீ அணியின் தடங்காண் தொலைநோக்கி திட்டத்தை உருவாக்கினார். இத்திட்டம் 2015 இல் தொடங்கியது.  
இவர் ஆத்திரேலிய ஒலிபரப்புக் குழுமத்தின் நேரடி விண்மீன் நோக்கல் எனும் தொலைநோக்கித் தொடரின் விளக்குநராகவும் அதன் தொடர்புடைய திட்டமாகிய [http://www.abc.net.au/tv/programs/stargazing-live-back-to-earth/ நேரடி விண்மீன் நோக்கல்: புவிக்குத் திரும்புதல் 2016 இன் விளக்குநராகவும் இருந்தார். அதே ஆன்டில், பிரித்தானிய ஒலிபரப்புக் குழுமத்தின் தொடராகிய நேரடி விண்மீன் நோக்கல், ஆத்திரேலிய ஒலிபரப்புக் குழுமத்தின் தொடர்ப்பகுதி 6 (மிதப்பு), [http://www.abc.net.au/tv/programs/todd-sampsons-life-on-the-line/ நேரடி தோடு சேம்சன் வாழ்க்கை ஆகியவற்றிலும் பங்கேற்றார். இவர் 2016 ஆகத்து 30 இல் ஆத்திரேலியத் தொழிலகம், புத்தாக்கம், அறிவியல் யுரேகா பரிசினைப் பெற்றார். இப்பரிசு இவருக்கு ஆத்திரேலிய அறிவியல் ஆராய்ச்சி பற்ரிய புரிதலை வென்றெடுத்ததற்காக வழங்கப்பட்டது. இவர் 2015 ஆம் ஆண்டின் இறுதிபடுத்துனர்கள்-யுரேகா, யுரேகா பரிசு இறுதிபடுத்துன்ரக இருந்தார். இவரை 2012 நவம்பரில் சிட்னி மார்னிங் எரால்டு இதழ் "சிட்னியின் அரிய நூறு தாக்கம் செலுத்தியவர்களில் ஒருவராகத் தேர்வு செய்தது".
# இலிசா ஆர்வே சுமித்

## கல்வி

ஆர்வே சுமித் தன் தாயார் தலைமையாசிரியராக இருந்த பிஞ்சிங்பீல்டு தொடக்கநிலைப் பள்ளியில் கல்வி கற்றார். இவர் 1991 முதல் 1996 வரை வீட்டிலேயே கலவி பயின்றுள்ளார். இக்காலகட்டத்தில் முறையான கல்வியைக் கற்கவிலஐ. ஆனால் அவருக்கு ஆர்வம் ஊட்டியதை எல்லாம் பயின்றுள்ளார்.
இவர் பிரெய்ன்ட்ரீ கல்லூரியில் சேர்ந்து உயர்நிலை கணிதவியல், இயற்பியல், வேதியியல், பொது அறிவுக் கலவியைப் பயின்றார். இவர் 1998 ஆம் ஆண்டின் கல்வியிலும் விளையாட்டிலும் சிறந்த மாணவராகத் தேர்வு பெற்றுள்ளார். இவர்2002 இல் இயற்பியலில் முதுவர் பட்டத்தை நியுகேசில் அப்பன்டைன் பல்கலைக்கழகத்தில் பெற்றார். இவர் மான்சுசுட்டர் பல்கலைக்கழகத்தைச் சேர்ந்த யோடிரல் கரை வான்காணகத்தில் முனைவர் பட்டத்தை 2005 இல் கதிர்வானியலில் பெற்றார்.
இவர் 2004 இல் இளவல் பட்டப்படிப்பு படிக்கும்போது, மெக்சு பிளாங்கு கதிர்வானியல் நிறுவனத்தில் கோடைப்பருவ ஆராய்ச்சி மாணவராக இருந்துள்ளார். இவரது ஆராய்ச்சி அலை உருமாற்றம் வழி படிமக் கட்டமைப்புக் குலைத்தல் என்பதாகும். அந்த ஆண்டில் இவர் யோடிரல் கரை வான்காணகம் சார்ந்த பிரித்தானிய ஒலிபரப்புக் குழுமத் தொலைக்காட்சி வினாக் குழு உறுப்பினராக இருந்து மிகக் குறுகிய இடைவெளியில் பிரித்தானிய நூலகத்தை தோற்கடித்துள்ளார்.
# இலிசா ஆர்வே சுமித்

## வானியலில் மகளிர்

இவர் 2012 முதல் 2015 வரை ஆத்திரேலிய வானியல் கழகத்தின் வானியலில் மகளிர் முடுக்கக் குழுவில் தலைமை வகித்துள்ளார். During that time she presided over the launch of a new national gender equity scheme for astronomers in Australia called The Pleiades Awards.. 2017 மே மாதத்தில் 's Superstars of STEM முன்முயற்சியின் தூதுவராக அறிவிக்கப்பட்டார்.
# இலிசா ஆர்வே சுமித்

## விளையாட்டு

இவர் மீநீள ஓட்டப் பந்தயப் போட்டிகளில் கலந்துகொள்ளும் தடகள விளையாட்டு வீராங்கனை ஆவார்.
# இலிசா ஆர்வே சுமித்

## தொடர்புள்ள பட்டியல்கள்

- பெண் வானியற்பியலாளர்கள் பட்டியல்
- பெண் வானியலாளர்கள் பட்டியல்
# மாத்தூர், சிமோகா மாவட்டம்

**மாத்தூர்** (**Mattur** or **Mathur**) கர்நாடகா மாநிலத்தின் சிமோகா மாவட்டத்தின் நிர்வாகத் தலைமையிடமான சிமோகா நகரத்திலுருந்து 8 கிமீ தொலைவில் அமைந்த கிராம ஊராட்சி ஆகும். இக்கிராமத்தினர் சமசுகிருத மொழியை அன்றாட பயன்பாட்டில் பயன்படுத்துகின்றனர். மாத்தூர் கிராமத்தில் இராமர் கோயில், சிவன் கோயில் மற்றும் லெட்சுமி கேசவர் கோயில் உள்ளது.  
இரட்டை கிராமங்களான மாத்தூர் - **ஹோசஹள்ளி** மக்கள் அன்றாட பயன்பாட்டில் சமசுகிருத மொழியை பயன்படுத்துகின்றனர். இதனால் இவ்விரண்டு கிராமங்களையும் ஒன்றாகக் கருதுவர்.  
இவ்விரண்டு கிராமங்களில் கன்னட மொழியுடன், சமசுகிருத மொழியை வட்டார மொழியாக அனைவராலும் பயன்படுத்தப்படுகிறது.
மாத்தூர் கிராம மக்களில் பெரும்பாலான, ஏறத்தாழ 5,000 நபர்கள் சமசுகிருத மொழியை பேசவும், எழுதவும், படிக்கவும் செய்கின்றனர்.
# ஒன்னுக்குறுக்கி நாகமுனீசுவரர் சுவாமி கோயில்

**ஒன்னுக்குறுக்கி நாகமுனீசுவரர் சுவாமி கோயில்** தமிழ்நாட்டில் கிருஷ்ணகிரி மாவட்டம், ஒன்னுக்குறுக்கி என்னும் ஊரில் அமைந்துள்ள சிவன் கோயிலாகும். இக்கோயிலில் அருகில் உள்ள மலை நாகமுனீசுவரர் மலை என அழைக்கப்படுகிறது.
# ஒன்னுக்குறுக்கி நாகமுனீசுவரர் சுவாமி கோயில்

## வரலாறு

ஒரு காலத்தில் ஒன்னுக்குறுக்கி கிராமத்தில் முனேகவுடு என்பவர் வேளாண்மை செய்தும், கல்நடைகளை வளர்த்தும் வாழ்ந்துவந்தார். இவரது மாடுகளில் ஒன்று பால்கறக்காமல் இருப்பதைக் கண்டு, அது மேய்ச்சலுக்குப் போகும்போது அதைப் பின்தொடர்ந்து சென்று பார்த்தார். அப்போது அந்த மாடு ஒரு புற்றின் அருகில் சென்று புற்று கண்ணில் பால் சொரிந்ததையும், அந்தப் பாலை அதில் இருந்த ஒரு நாகம் அருந்துவரைக் கண்டு ஆச்சர்யம் அடைந்தர். அன்று அவரது கனவில் தோன்றிய சிவபெருமான் தானே நாகத்தின் வடிவில்வந்து காட்சியளித்ததாக கூறினார். இதைக் கண்டு மகிழ்ந்து அந்தப் பசுவை சிறப்பாக வளர்த்து வந்தார். இந்நிலையில் அந்தப் பசுமாடு திடீரென இறந்துவிட்டது. இதைக் கண்டு மிகவும் வருந்திய முனேகவுடு இறைவனை வேண்டி. நீ எனக்கு காட்சியளித்தது உண்மையாக இருந்தால் இப்புற்று மண்ணே மருந்தாகி பசுமாட்டை உயிர்ப்பிக்க வேண்டும் என வேண்டினார். அதிலிருந்து மூன்றுபிடி மண்ணை பசுமாட்டின் மீது துவினார். உடனே பசுமாடு உயிர்பெற்று எழுந்தது. இந்த அதிசயத்தைக் கண்ட மக்கள் அந்தப் புற்று உள்ள இடத்தில் கோயில் கட்டி வணங்கத் துவங்கினர் என கூறப்படுகிறது.
# ஒன்னுக்குறுக்கி நாகமுனீசுவரர் சுவாமி கோயில்

## கோயில் அமைப்பு

இக்கோயில் கிழக்கு நோக்கிய வாயிலைக் கொண்டுள்ளது. கோயிலின் முன்பு கருடக் கம்பம் அமைந்துள்ளது. கோயிலின் இடப்புறம் திருக்குளம் உள்ளது. கருவறையில் நாகமுனீசுவரர் ஐந்து தலை நாகம் குடைபிடித்த நிலையில் அமர்ந்து உள்ளார். கோயிலில் விநாயகர், சுப்பிரமணியர் போன்றோரின் சிலைகள் மற்றும் நவக்கிரகங்களும் பிரத்திடைச் செய்யப்பட்டுள்ளன.
# ஒன்னுக்குறுக்கி நாகமுனீசுவரர் சுவாமி கோயில்

## திருவிழாக்கள்

ஒவ்வொரு திங்கள். வெள்ளி, ஞாயிற்றுக் கிழமைகளில் சிறப்பு வழிபாடுகள் நடத்தப்படுகின்றன. மாசி மாதம் தேர்த் திருவிழா பதினாறு நாட்கள் சிறப்பாக நடத்தப்படுகிறது.
# ஒன்னுக்குறுக்கி நாகமுனீசுவரர் சுவாமி கோயில்

## அமைவிடம்

தேன்கனிக்கோட்டையில் இருந்து 15 கிலோமீட்டர் தொலைவில் உள்ள ஒன்னுக்குறுக்கியில் இக்கோயில் உள்ளது. இந்த ஊருக்கு தேன்பனிக்கோட்டை மற்றும்கெலமங்கலம் ஆகிய ஊர்களில் இருந்து பேருந்து வசதி உள்ளது.
# தமிழ்நாடு வளர்ச்சி மையங்களின் பட்டியல்

தமிழ்நாடு மேம்பாட்டு நிர்வாகமானது தமிழ்நாட்டின் கிராமப்புற பகுதிகளில் உள்ள பஞ்சாயத்து ஒன்றியங்கள் அல்லது தொகுதிகள் வழியாக செயல்படுத்தப்படுகிறது. இந்த பஞ்சாயத்து ஒன்றியங்களின் கீழ் கிராம பஞ்சாயத்து கிராமங்கள் உள்ளன. நகர்ப்புறங்களில், மக்கள் தொகை அடிப்படையில் நகராட்சிகள் அல்லது பேரூராட்சிகள் நிர்வாகத்தின் வழியாக செயல்படுத்தப்படுகிறது.  
வருவாய் நிர்வாகம், வருவாய் பிரிவுகள் மற்றும் தாலுகாக்களால் நடத்தப்படுகிறது. இந்த நிர்வாக அலகுகள் மாவட்டத்தின் அடிப்படையில் வகைப்படுத்தப்பட்டுள்ளன. தமிழ்நாட்டில் 32 மாவட்டங்கள்உள்ளன, ஒவ்வொரு மாவட்டமும் வருவாயை நிர்வகிப்பதற்காக வருவாய் பிரிவுகளாக பிரிக்கப்பட்டுள்ளன, இவை மேலும் தாலுகாக்களாக பிரிக்கப்பட்டுள்ளன. ஒவ்வொரு தாலுக்களில் கீழ் வருவாய் கிராமங்கள் பட்டியலிடப்பட்டுள்ளன. இந்த தாலுகாக்களின் தலைவராக தாசில்திலார் உள்ளார்.
# தமிழ்நாடு வளர்ச்சி மையங்களின் பட்டியல்

## மேம்பாட்டு நிர்வாகம்

ஒவ்வொரு மாவட்டத்திலும் உள்ள தொகுதிகள் "தமிழக வருவாய் கோட்டங்களின் பட்டியல்"என்கிற தலைப்பில் பட்டியலிடப்பட்டுள்ளது  
**வருவாய் வட்டம்
!align= width=வருவாய் கிராமம்**  
| 3 | அரியலூர் | அரியலூர் | 68 |
| --- | --- | --- | --- |
# பாலருவி தொடர்வண்டி

**பாலருவி தொடர்வண்டி** (palaruvi Express) தினமும் தமிழ்நாடு மாநிலத்தின் திருநெல்வேலி சந்திப்பில் இருந்து, கேரள மாநிலத்தின் பாலக்காடு சந்திப்பு வரை இயக்கப்படும் ஓர் விரைவுத் தொடர்வண்டியாகும். இது இந்திய இரயில்வேயால் இயக்கப்படுகிறது. ஆரம்பத்தில் புனலூர் நகரம் வரை இயக்கப்பட்ட இந்தத் தொடர்வண்டி, சூலை 9 2018 அன்று திருநெல்வேலி சந்திப்பு வரை நீட்டிக்கப்பட்டது.
# பாலருவி தொடர்வண்டி

## பின்னணி

கிழக்குக் கேரளம் பகுதிக்கும், மத்திய கேரளத்துக்கும் இடையே சிறந்த இணைப்பு வசதிகளை வழங்குவதற்காக, ஏப்ரல் 19, 2017 ஆம் ஆண்டு இந்தத் தொடர்வண்டி அறிமுகப்படுத்தப்பட்டது. தினசரி பயணிகள், குறிப்பாக வேணாடு விரைவுவண்டியை நம்பியிருக்கும் அலுவலக ஊழியர்களின் வசதியாக திருநெல்வேலி சந்திப்பு வரை நீட்டிக்கப்பட்டது..
# திருநெல்வேலி - காந்திதம் ஹம்சஃபர் தொடர்வண்டி

**காந்திஹாம் - திருநெல்வேலி ஹம்சாபார் எக்ஸ்பிரஸ்** இந்தியாவின் குஜராத் மாநிலம் காந்திதாம் தொடருந்து சந்திப்பு மற்றும் தமிழ்நாட்டின் திருநெல்வேலி சந்திப்பு இடையே செல்லும் மேற்கு ரயில்வே மண்டலத்தின் ஒரு விரைவு தொடருந்து ஆகும். வாராந்திர அடிப்படையில் 19423/19424 ரயில் எண்களுடன் இயக்கப்படும் என்று அறிவிக்கப்பட்டது.  
16 சூலை 2018 முதல் இவ்வாராந்திர வண்டி எண் 19424 காந்திதாம் தொடருந்து நிலையத்திலிருந்து ஒவ்வொரு திங்கட்கிழமை அன்று மதியம் 1.50 மணியளவில் புறப்பட்டு, திருநெல்வேலியை புதன்கிழமை காலை 11.30 மணி அளவில் அடையும்.  
19 சூலை 2018 முதல் வண்டி எண் 19423 திருநெல்வேலியிலிருந்து ஒவ்வொரு செவ்வாய்க்கிழமை அன்று காலை 7.45 மணிக்கு புறப்பட்டு, காந்திதாம் நகரத்திற்கு சனிக்கிழமை அதிகாலை 5.45 மணி அளவில் சென்றடையும்.
# திருநெல்வேலி - காந்திதம் ஹம்சஃபர் தொடர்வண்டி

## வழித்தடமும் நின்று செல்லும் இடங்களும்

| **GIMB** | **காந்திதாம் சந்திப்பு** | --- | 14:00 |  |
| --- | --- | --- | --- | --- |
| ADI | அகமதாபாத் சந்திப்பு | 19:00 | 19:20 |  |
| BRC | வதோதரா சந்திப்பு | 21:04 | 21:14 |  |
| ST | சூரத் | 23:40 | 23:50 |  |
| BSR | வசாய் சாலை | 03:05 | 03:10 |  |
| PNVL | பன்வெல் சந்திப்பு | 04:25 | 04:30 |  |
| RN | ரத்னகிரி | 09:00 | 09:05 |  |
| MAQ | மட்கான் சந்திப்பு | 12:30 | 12:40 |  |
| KAWR | கார்வார் | 13:40 | 13:42 |  |
| MAJN | மங்களூரு சந்திப்பு | 19:30 | 19:40 |  |
| CLT | கோழிக்கோடு | 22:57 | 23:00 |  |
| SRR | ஷோரனூர் சந்திப்பு | 01:10 | 01:20 |  |
| TCR | திருச்சூர் | 02:27 | 02:30 |  |
| ERS | எர்ணாகுளம் சந்திப்பு | 03:55 | 04:00 |  |
| KYJ | காயங்குளம் சந்திப்பு | 05:29 | 05:30 |  |
| TVC | திருவனந்தபுரம் | 07:55 | 08:00 |  |
| NJT | நாகர்கோவில் நகரம் | 09:28 | 09:30 |  |
| **TEN** | **திருநெல்வேலி சந்திப்பு** | 11:30 | --- | } |
# திருநெல்வேலி - காந்திதம் ஹம்சஃபர் தொடர்வண்டி

## இரயில் பெட்டி வரிசையமைவு

திருநெல்வேலி - காந்திதாம் ஹம்சஃபர் விரைவுவண்டி தொடரந்து நிலையங்கள், ரயில் வேகம் போன்ற தகவல்களைக் காண்பிக்க எல்இடி திரைகள் கொண்ட 3-அடுக்கு ஏசி பெட்டிகள் மற்றும் தூங்கும் வசதி வகுப்பு பெட்டிகளுடன் இயங்குகிறது. மேலும் அறிவிப்பு அமைப்பு, தேநீர், காபி மற்றும் பால் விற்பனை இயந்திரங்கள், பெட்டிகளில் உயிரிகழிவறை உள்ளன.  
19423 திருநெல்வேலி - காந்திதாம் ஹம்சஃபர் விரைவுவண்டி பெட்டி வரிசை.  
| Loco | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| EOG | S3 | S2 | S1 | B1 | B2 | B3 | B4 | B5 | B6 | B7 | B8 | PC | B9 | B10 | B11 | B12 | B13 | B14 | B15 | B16 | EOG | } |
# விக்கிப்பீடியா:Statistics/weekly/8-Jul-2018
# 1471

**1471** (**MCDLXXI**) பழைய யூலியன் நாட்காட்டியில் ஒரு செவ்வாய்க்கிழமையில் ஆரம்பமான ஒரு சாதாரண ஆண்டாகும்.
# 1471

## நிகழ்வுகள்

- மார்ச் 1 &ndash; வியட்நாம் பேரரசர் லே தான் தொங் தலைநகர் சாம்பாவைக் கைப்பற்றி, வியட்நாமின் மத்திய பகுதியில் புதிய பகுதிகளை அமைத்தார்.
- மார்ச் &ndash; ரோசாப்பூப் போர்கள்: யோர்க் வம்ச அரசர் நான்காம் எட்வர்டு இங்கிலாந்து திரும்பி முடியாட்சிக்கு உரிமை கோரினார்.
- ஏப்ரல் 14 &ndash; ரோசாப்பூப் போர்கள்: நான்காம் எட்வர்டு ரிச்சார்டு நெவில் கோமகன் தலைமையிலான லங்காஸ்திரிய இராணுவத்தை தோற்கடித்தார். ரிச்சார்ட் நெவில் இதன் போது கொல்லப்பட்டார்.
- மே 4 &ndash; ரோசாப்பூப் போர்கள்: நான்காம் எட்வர்டு மார்கரெட் மகாராணி மற்றும் அவரது மகன் வேல்சு இளவரசர் எட்வர்டு தலைமையிலான லங்காஸ்திரிய இராணுவத்தைத் தோற்கடித்தார். இச்சமரில் இளவரசர் எட்வர்டு கொல்லப்பட்டார். பின்னர் இங்கிலாந்தின் மன்னர் ஆறாம் என்றி கொல்லப்பட்டார்.
- ஆகத்து 9 &ndash; நான்காம் சிக்சுடசு 212வது திருத்தந்தையாக நியமிக்கப்பட்டார்.
- ஆகத்து 24 &ndash; போர்த்துகல் மன்னர் ஐந்தாம் அஃபொன்சோ மொரோக்கோ நகரமான அர்சீலாவைக் கைப்பற்றினார்.
- ஆகத்து 29 &ndash; மொரோக்கோவின் தாஞ்சியர்சு நகரில் இருந்து குடிமக்கள் வெளியேறியதை அடுத்து அதனை போத்துக்கீசர் கைப்பற்றினர்.
- அக்டோபர் 10 &ndash; சுவீடனின் அரசப் பிரதிநிதிகளின் படையினர் உழவர்கள் மற்றும் சுரங்கத் தொழிலாளர்களின் உதவியுடன், டென்மார்க் மன்னர் முதலாம் கிறித்தியானின் தாக்குதலை சுவீடன் பிரங்கன்பர்க் நகரில் இடம்பெற்ற சமரில் முறியடித்தனர்.
- டிசம்பர் 21 &ndash; சாவோ தொமே மற்றும் பிரின்சிப்பி தீவுகளை போர்த்துக்கீச மாலுமிகள் கண்டுபிடித்தனர்.
# 1471

## பிறப்புகள்

- மே 21 &ndash; ஆல்பிரெஃக்ட் டியுரே, செருமானிய ஓவியர், கணிதவியலாளர் (இ. 1528)
- பெப்ரவரி 16 &ndash; கிருஷ்ணதேவராயன், விஜயநகரப் பேரரசர் (இ. 1529)
# போயிசு (அலகு)

**போயிசு** அல்லது **புவாசு** (*poise*, குறியீடு **P**; ) என்பது இயங்கு பிசுக்குமையின் (தனிமானப் பிசுக்குமை) அலகாகும். இது செமீ–கி–செக் அலகுத்திட்டத்தில் தரப்படுகிறது. இவ்வலகு சான் லியனார்டு மரீ புவசெல் என்பவரின் நினைவாகப் பெயரிடப்பட்டது.  
:<math>1~\text{P} = 0.1~\text{kg} {\cdot} \text{m}^{-1} {\cdot} \text{s}^{-1} = 1~\text{g} {\cdot} \text{cm}^{-1} {\cdot} \text{s}^{-1} = 1~\text{dyne} {\cdot} \text{s} {\cdot} \text{cm}^{-2}.</math>  
அனைத்துலக முறை அலகில் (எஸ்-ஐ) இது பிசுக்குமை (Pa⋅s):  
:<math>1~\text{Pa} {\cdot} \text{s} = 1~\text{N} {\cdot} \text{s} {\cdot} \text{m}^{-2} = 1~\text{kg} {\cdot} \text{m}^{-1} {\cdot} \text{s}^{-1} = 10~\text{P}.</math>  
போயிசு பொதுவாக மெட்ரிக்கு முன்னொட்டான *செண்டி-* (*centi-*) உடன் கூறப்படுகிறது. ஏனெனில், நீரின் பிசுக்குமை 20&nbsp;°செ இல் (NTP) 1 சென்Dஇபோயிசு ஆகும். ஒரு செண்டிபோயிசு நூறில் ஒரு போயிசு ஆகும், அல்லது எஸ்.ஐ அலகில் ஒரு மில்லிபாசுக்கல்-செக் (mPa⋅s) (1&nbsp;cP = 10<sup>−3</sup>&nbsp;Pa⋅s = 1&nbsp;mPa⋅s).  
செண்டிபோயிசின் CGS குறியீடு cP. இது சில வேளைகளில் cps, cp, cPs எனவும் எழுதப்படுகிறது.  
திரவ நீரின் பிசுக்குமை 0.00890&nbsp;P (25&nbsp;°செ, அழுத்தம் 1 வம (0.00890&nbsp;P = 0.890&nbsp;cP = 0.890&nbsp;mPa⋅s).
# மஞ்சள் பை

**மஞ்சள் பை** அல்லது **மஞ்சப்பை** என்பது 1980களின் இறுதிவரை பிரபலமாக இருந்த ஒரு வகை துணிப் பை ஆகும். இப் பைகள் ஆழ்மஞ்சள் வண்ணம் கொண்டவையாக இருந்த காரணத்தால் இந்தப் பெயரைப் பெற்றன. இப் பைகள் பெரும்பாலும் துணிக்கடை, மளிகைக்கடை போன்றவற்றில் வாடிக்கையாளர்களுக்கு வழங்கப்பட்டவையாக இருந்தன. மேலும் திருமண தாம்பூலப் பையாக மஞ்சள் பைகளில் மணமக்கள் பெயர் அச்சிட்டு வழங்கி வந்தனர். இதை மளிகைப் பையாகவும் பள்ளிக்கூடப் பையாகவும் பயணப் பையாகவும் பணப் பையாகவும் பலரும் பலவாறு பயன்படுத்தி வந்தனர்.  
இது இரு பக்கங்களிலும் பட்டைகள் அமைக்கப்பட்டிருப்பதாகவும் எளிய பையாகவும் எடையற்றதாகவும் வெறும்பையை கால்சட்டைப் பையில் மடித்து வைத்துக் கொண்டு செல்லக்கூடிய அளவுக்கு இலேசானதாதாகவும் இருக்கும். எண்பதுகளின் இறுதியில் துணிப் பைகளுக்கு மாற்றாக நெகிழிப் பைகள் (polythene bags) பயன்பாட்டுக்கு நுழைந்த பின்னர் இதன் பயன்பாடு நகரப் பகுதிகளில் பெருமளவு குறைந்து, பின்னர் இதைப் பயன்படுத்துவது என்பது நாகரீகமற்றதாக சிலரால் கருதப்படும் நிலை ஏற்பட்டது.  
கிராமங்களில் மட்டும் இப்போதும் ஓரளவு பயன்பாட்டில் இந்தப் பைகள் உள்ளன. கிராமத்து மனிதர்களின் குறியீடாக இந்தப் பையை குறிப்பிடும் விதத்தில் மஞ்சப்பை என்ற பெயரில் ஒரு தமிழ்த் திரைப்படம் வெளியானது. சுற்றுச் சூழல் ஆர்வலர்கள் நெகிழிப் பயன்பாட்டை (plastic) குறைக்கும் விதத்தில் மக்கள் இந்த 'மஞ்சப்பை'யை மீண்டும் பயன்படுத்த வேண்டுமென விழிப்புணர்வுப் பரப்புரை செய்துவருகின்றனர்.
# காந்தி கலைமன்ற நூலகம்

**காந்தி கலைமன்றம்** என்பது தமிழ்நாட்டின், விருதுநகர் மாவட்டம், இராஜபாளையம் நகரில் உள்ள ஒரு நூலகம் ஆகும். இது சென்னை மாகாணத்தின் முன்னாள் முதலமைச்சரான பி. எஸ். குமாரசுவாமிராஜா அவர்களின் இல்லத்தில் அமைந்துள்ளது. இந்த நூலகத்தை அவர் அவ்வப்போது வாங்கிப் படித்து சேகரித்து வைத்திருந்த நூல்களைக் கொண்டும், புதியதாக நூல்களை வாங்கியும் உருவாக்கினார். பின்னர் அப்போதைய குடியரசுத் தலைவரான இராஜேந்திரப் பிரசாத்தைக் கொண்டு திறந்துவைத்தார். இந்த நூலகத்தில் ஒரு இலட்சத்துக்கும் அதிகமான நூல்கள் உள்ளன.
# ஐ. எப். இ. டி. பொறியியல் கல்லூரி

**ஐ. எப். இ. டி. பொறியியல் கல்லூரி** (*IFET Engineering College*) ஆனது, இந்திய மாநிலமான தமிழ்நாட்டின், விழுப்புரம் மாவட்டத்திற்கு உட்பட்ட கெங்கராம்பாளையம் என்னும் ஊரில் உள்ள ஒரு பொறியியல் கல்லூரி ஆகும்.
# ஐ. எப். இ. டி. பொறியியல் கல்லூரி

## வரலாறு

இக்கல்லூரி 1998 ஆம் ஆண்டு இந்தோ பிரான்சு கல்வி அறக்கட்டளையால் நிறுவப்பட்டது. இதன் சுருக்கமே *ஐ. எப். இ. டி* என இக்கல்லூரிக்கு பெயர் வைக்கப்பட்டுள்ளது. இது அண்ணா பல்கலைக்கழகத்தின் சிறந்த கல்லூரிகளின் தரவரிசைப் பட்டியலில் இடம் பெற்றுள்ளது.
# ஐ. எப். இ. டி. பொறியியல் கல்லூரி

## நிறுவனம்

இக்கல்லூரியானது அண்ணா பல்கலைக்கழகத்தின் கட்டுப்பாட்டில் இயங்குகிறது. மேலும் தேசிய மதிப்பீடு மற்றும் அங்கீகாரக் கவுன்சிலால் (NAAC) தர அங்கீகாரம் பெற்றது. இக்கல்லூரி ஐஎஸ்ஓ 9001: 2008 சான்றிதழ் பெற்றது. மேலும் இது *ஏ.ஐ.சி.டி.இ., என்.பி.ஏ, புது தில்லி*யின் அங்கீகாரம் கொண்ட கல்லூரி ஆகும்.
# ஐ. எப். இ. டி. பொறியியல் கல்லூரி

## இருப்பிடம்

இது புதுச்சேரி - விழுப்புரம் தேசிய நெடுஞ்சாலை 45எ இல் அமைந்துள்ளது. இது புதுச்சேரி மாநிலத்தின் எல்லைப்பகுதியில் அமைந்துள்ளது. இக்கல்லூரியில் இருந்து புதுச்சேரி 25 கி.மீ தொலைவிலும், விழுப்புரம் 15 கி.மீ தொலைவிலும் உள்ளது. மற்றும் 5 கி.மீ தொலைவில் வளவனூர் தொடருந்து நிலையம் உள்ளது.
# ஐ. எப். இ. டி. பொறியியல் கல்லூரி

## தேர்வு முறை

ஒவ்வொரு கல்வி ஆண்டும் இரண்டு பருவங்களாகப் பிரிக்கப்பட்டுள்ளது. ஒவ்வொரு பருவங்களிலும் அனைத்து கோட்பாடு பாடங்களில் மூன்று உள் தேர்வுகளும், மற்றும் ஒரு இறுதித் தேர்வும் இருக்கும். ஆய்வகத் தேர்வுகள் இறுதித் தேர்வை தொடர்ந்து உள் தேர்வாக வைக்கப்படுகிறது. அனைத்துத் தேர்வுகளும் இந்தியாவின் பிற பொறியியல் கல்லூரிகள் போன்றே எழுத்துத் தேர்வுகள் மற்றும் செய்முறைத் தேர்வுகள் முறை வழக்கத்தில் உள்ளது.
# மும்பை சென்டிரல் தொடருந்து நிலையம்

**மும்பை சென்டிரல்** (**Mumbai Central**) மும்பை புறநகர் ரயில்வேயில் அமைந்துள்ள சந்திப்பு நிலையம் ஆகும்.  
9 நடைமேடைகள் கொண்ட மும்பை சென்ட்ரல் நிலையத்தில், 5 நடைமேடைகளிலிருந்து வட இந்தியா மற்றும் மேற்கு இந்தியா நகரங்களுக்குச் செல்லும் தொடருந்துகள் புறப்பட்டுச் செல்கிறது. இதன் பிற 4 நடைமேடைகளை மும்பை புறநகர் ரயில்வே பயன்படுத்திக் கொள்கிறது.
# மும்பை சென்டிரல் தொடருந்து நிலையம்

## சேவைகள்

மும்பை சென்டிரல் தொடருந்து நிலையத்திலிருந்து நாளொன்றுக்கு 24 விரைவுத் தொடருந்துகள் வீதம் புறப்பட்டுச் செல்கிறது.
- 12227/28 - இந்தூர் துரந்தோ
- 12239/40 - ஜெய்ப்பூர் துரந்தோ
- 12267/68 - அகமதாபாத் துரோந்தோ
- 12901/02 - குஜராத் மெயில்
- 12903/04 - பொற்கோயில் (அமிர்தசரஸ்) மெயில்
- 12921/22 - சூரத் பறக்கும் ராணி விரைவு வண்டி
- 12927/28 - வதோதரா விரைவு வண்டி
- 12933/34 - கர்ணாவதி விரைவுவண்டி
- 12951/52 - மும்பை ராஜதானி விரைவுவண்டி
- 12953/54 - ஆகஸ்ட் கிராந்தி விரைவுவண்டி
- 12955/56 - ஜெய்ப்பூர் அதிவிரைவுவண்டி
- 12961/62 - அவந்திகா விரைவுவண்டி
- 22953/54 - குஜராத் விரைவுவண்டி
- 22209/10 - புதுதில்லி துரோந்தோ
- 22953/54 - குஜராத் அதிவிரைவுவண்டி
- 12009/10 - அகமதாபாத் சதாப்தி விரைவுவண்டி
- 19023/24 - பெரோஸ்பூர் ஜனதா விரைவுவண்டி
- 19015/16 - சௌராஷ்டிரா விரைவுவண்டி
- 59439/40 - அகமதாபாத் பயணிகள் வண்டி (Fast Passenger)
- 12951/52 - புதுதில்லி இராஜதானி விரைவுவண்டி
- 12953/54 - ஆகஸ்டு கிரந்தி இராஜதானி விரைவுவண்டி
- 59023/24 - வல்சாத் (Fast Passenger) பயணிகள் வண்டி
- 12955/56 - ஜெய்ப்பூர் அதிவிரைவு வண்டி
- 22945/46 - ஓகா - சௌராஷ்டிரா மெயில்
- 59441/42 - அகமதாபாத் பயணிகள் ((Fast Passenger) வண்டி
# பெனின் நகரம்

**பெனின் நகரம் (Benin City)** என்பது நைஜீரியாவின் தெற்கில் உள்ள எடோ மாநிலத்தின் தலைநகரம் ஆகும். இது பெனின் ஆற்றில் இருந்து சுமார் 40 கிலோமீட்டர் (25 மைல்) வடக்கிலும், லாகோசில் இருந்து சாலை வழியாக 320 கிலோமீட்டர் (200 மைல்) தொலைவிலும் அமைந்துள்ளது. பெனின் நகரமானது நைஜீரியாவின் ரப்பர் தொழில் மையமாகவும், எண்ணெய் உற்பத்தி தொழில் பகுதியாகவும் உள்ளது. பெனின் நகரின் பூர்வீககுடி மக்களான எடோ மக்கள் எடோ மொழியையும், பிறர் வேறு மொழிகளைப் பேசுகின்றனர். பெனின் நகர மக்கள் எடோ அல்லது பினி என்று அழைக்கப்படுகிறார்கள். இந்த நகர மக்கள் ஆப்பிரிக்க கண்டத்திலேயே ஆடம்பரமான ஆடைகளை அணிபவர்களாக உள்ளனர். மேலும் இவர்கள் அணியும் மணிகள், வளையல்கள், கால் வளையங்கள், மற்றும் கயிற்றணிகள் போன்ற அணிகலன்களுக்காக அறியப்படுகின்றனர்.
# ஓகா

மாநிலத்தில் ஓகா துறைமுக நகரமும், பேட் துவாரகை தீவும்]]  
**ஓகா** (**Okha**), இந்தியாவின் குஜராத் மாநிலத்தின் சௌராட்டிர தீபகற்பத்தில், தேவபூமி துவாரகை மாவட்டத்தில், கட்ச் வளைகுடாவில் அமைந்த நகராட்சியுடன் கூடிய துறைமுக நகரம் ஆகும். ஓகா நகரத்திற்கு தெற்கில் துவாரகை 30 கி.மீ. தொலைவிலும் மற்றும் பேட் துவாரகை தீவு 3 கி.மீ. தொலைவிலும் உள்ளது. 2011ம் ஆண்டின் மக்கள்தொகை கணக்கடுப்பின் படி ஓகா நகரத்தின் மக்கள்தொகை 62,052 ஆகும்.
# ஓகா

## வரலாறு

அம்ரேலி கோட்டத்தில் ஓகா]]  
பிரித்தானிய இந்தியா ஆட்சியில் கெயிக்வாட் வம்ச பரோடா சமஸ்தானத்தின் கீழ், (1721 – 1947) துவாரகை, சோமநாதபுரம் மற்றும் ஓகாவும், இந்திய விடுதலை வரை இருந்தது.
# ஓகா

## பொருளாதாரம்

பாகிஸ்தான் நாட்டிற்கு அருகே அமைந்த ஓகா துறைமுக நகரத்தில் இந்தியக் கடற்படை , இந்தியக் கடலோரக் காவல்படை, இந்திய சுங்கத் துறை மற்றும் குஜராத் மாநில காவல் துறையின் கடலோரக் காவற்படையின் மையங்கள் செயல்படுகிறது. ஓகா அனல் மின் நிலையத்திற்கு தேவையான பழுப்பு நிலக்கரியை இந்தோனேசியாவிலிருந்து ஓகா துறைமுகத்தில் இறக்குமதி செய்யப்படுகிறது. ஓகாவின் முக்கியத் தொழில்கள் மீன் பிடித்தல் மற்றும் சுரங்க உப்பு உற்பத்தியாகும்.
# ஓகா

## மக்கள்தொகை பரம்பல்

2011-ஆம் ஆண்டின் மக்கள்தொகை கணக்கெடுப்பின் படி, ஓகா நகரத்தின் மொத்த மக்கள்தொகை 62,052 ஆகும். அதில் ஆண்கள் 31,999 ஆகவும்; பெண்கள் 30,053 ஆகவும் உள்ளனர். ஆறு வயதிற்குட்பட்ட குழந்தைகள் 8450 ஆகவுள்ளனர். பாலின விகிதம் ஆயிரம் ஆண்களுக்கு 939 பெண்கள் வீதம் உள்ளனர். எழுத்தறிவு விகிதம் 67.59% ஆகவுள்ளது. மக்கள்தொகையில் இந்துக்கள் 68.29%, இசுலாமியர் 31.33%, பிற சமயத்தவர்கள் 0.38% ஆகவுள்ளனர்.
# ஓகா

## போக்குவரத்து

3 நடைமேடைகள் கொண்ட ஓகா தொடருந்து நிலையத்திலிருந்து இராமேஸ்வரம், தூத்துக்குடி, சென்னை, எர்ணாகுளம், வாரணாசி, புரி, சோமநாதபுரம், துவாரகை, ஜெய்ப்பூர், ஹவுரா, குவகாத்தி மற்றும் கோரக்பூர் ஆகிய நகரங்களுக்கு தொடருந்துகள் செல்கிறது.  
ஓகாவிலிருந்து செல்லும் 551 கி.மீ. நீளம் கொண்ட தேசிய நெடுஞ்சாலை எண் 51, துவாரகை வழியாக பவநகரை இணைக்கிறது.  
அருகில் உள்ள விமான நிலையம் 100 கி.மீ. தொலைவில் உள்ள ஜாம் நகரில் உள்ளது.
# ஓகா

## இதனையும் காண்க

- தேவபூமி துவாரகை மாவட்டம்
- துவாரகை
- துவாரகாதீசர் கோயில்
- தேவபூமி துவாரகை மாவட்டம்
- சோமநாதபுரம் சோமநாதர் கோயில்
# அண்டார்ட்டிக்கா மூவலந்தீவு

அண்டார்ட்டிக்கா மூவலந்தீவின் இருப்பிடம்.]]  
**அண்டார்ட்டிக்கா மூவலந்தீவு** (*Antarctic Peninsula*) தென் கோளத்தில் அந்தாட்டிக்கா பெருநிலப்பகுதியின் வடகோடியில் உள்ள பகுதியாகும்.  
ஆடம்சு முனைக்கும் (வெடல் கடல்) பெருநிலப்பகுதியில் எக்லந்து தீவிற்கு தெற்கிலுள்ள ஒரு புள்ளிக்கும் இடையேயான கோட்டிலிருந்து 1,300 கி.மீ. (810 மைல்கள்) பரந்துள்ள இதுவே அண்டார்ட்டிக்காவில் கடல்மட்டத்திற்கு மேலே மிக முதன்மையானதும் மிகப் பெரியதுமானதுமான மூவலந்தீவு ஆகும். இதன் மேல் படந்துள்ள பனிக்கட்டிகளுக்கு கீழே இது பாறைகளாலான தொடர்ச்சியானத் தீவுகளைக் கொண்டுள்ளது. இவற்றைப் பிரிக்கும் ஆழ்கால்வாய்களின் ஆழங்கள் தற்போதைய கடல்மட்டத்தை விட மிகக் கீழானது. தென் அமெரிக்காவின் தென்கோடி முனையான *டியெர்ரா டெல் ஃபுயேகோ*விலிருந்து டிரேக் பாதைக்கு அப்பால் 1,000 கி.மீ. (620 மைல்கள்) தொலைவில் உள்ளது.  
அண்டார்ட்டிக்கா மூவலந்தீவில் தற்போது பல ஆய்வு நிலையங்கள் நிறுவப்பட்டு பல நாடுகள் இறைமை கோரிவருகின்றன. அர்கெந்தீனா, சிலி மற்றும் ஐக்கிய இராச்சியம் உரிமை கோரும் இந்த மூவலந்தீவின் நிலப்பகுதிகளுக்கு பிணக்குகள் எழுந்துள்ளன. இவை எவற்றின் உரிமைகளுக்கும் பன்னாட்டு அங்கீகாரம் வழங்கப்படவில்லை; அண்டார்டிக்கா ஒப்பந்தப்படி இந்நாடுகள் தங்கள் உரிமைகளை நிலைநாட்ட முயல்வதில்லை. இருப்பினும் பிரித்தானிய உரிமையை ஆத்திரேலியா, பிரான்சு, நியூசிலாந்து, நோர்வே. நாடுகள் ஏற்றுக் கொண்டுள்ளன. இந்த மூவலந்தீவில் அர்கெந்தீனா மிக்க் கூடுதலான நிலையங்களையும் பணியாளர்களையும் நாட்டியுள்ளது.
# ஒசூர் வெங்கட்ரமண சுவாமி கோயில்

**ஒசூர் வெங்கட்ரமண சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், ஒசூர் நகரில் அமைந்துள்ள பெருமாள் கோயிலாகும்.